
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1401 

10 Οκτωβρίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός πάγιας αντιμισθίας του Νομικού Συμβού¬ 
λου της «Αρχής Διασφάλισης του Απορρήτου των 

Επικοινωνιών (Α.Δ.Α.Ε.)». 1 

Προθεσμίες και διαδικασία χορήγησης στεγαστικής 
συνδρομής για επισκευή, ανακατασκευή και αυτο¬ 
στέγαση κτισμάτων που επλήγησαν από τις πυρκα¬ 
γιές της 5ης Αυγούστου 2000 στην κοινότητα Νέας 
Πεντέλης και 7ης και 8ης Ιουλίου 2004 σε περιοχές 


της Νομαρχίας Ανατολικής Αττικής. 2 

Περί καθορισμού και όρων διάθεσηςτων υγρών αστικών 
λυμάτων των παραλιακών οικισμών Αγιοκάμπου, Βε- 

λίκας και Κ. Σωτηρίτσαςτου Δήμου Μελιβοίας. 3 

Τροποποίηση της συστατικής πράξης της ΔΑΤΕ του 

Δήμου Γόρτυνας. 4 

Τροποποίηση απόφασης ως προς τα μέλη της Α/θμιας 
και Β/θμιας επιτροπής ελέγχου σταυλισμών και επι¬ 
χειρήσεων επεξεργασίας ζωικών προϊόντων. 5 

Χορήγηση άδειας κυκλοφορίας κτηνιατρικού φαρμα¬ 
κευτικού ιδιοσκευάσματος ΜΙΕΒΕΜΑΧ®. 6 

Χορήγηση άδειας κυκλοφορίας κτηνιατρικού φαρμα¬ 
κευτικού ιδιοσκευάσματος ΡΒΙΕΕΝΑΙ. 7 


ΑΠΟΦΑΣΕΙ Σ 

Αριθ. 2/42227/0022 (1) 

Καθορισμός πάγιας αντιμισθίας του Νομικού Συμβούλου 
της «Αρχής Διασφάλισης του Απορρήτου των Επικοι¬ 
νωνιών (Α.Δ.Α.Ε.)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) Του ν. 3115/2003 «Αρχή Διασφάλισης του Απορρή¬ 
του των Επικοινωνιών» (ΦΕΚΑ'47) και ιδίως του άρθρου 8 
παρ.5 δ' και παρ.7 αυτού. 

β) Του άρθρου 4του π.δ.40/2005 «Εσωτερική Διάρθρω¬ 
ση της Αρχής Διασφάλισης του Απορρήτου των Επικοι¬ 
νωνιών (ΑΔΑΕ) προσόντα και τρόπος επιλογής προϊστα¬ 
μένων και συναφείς διατάξεις» (ΦΕΚ Α' 59). 


γ) Του άρθρου 3 περ. Ε' της Υ.Α. 44/2003 «Κανονισμός 
Εσωτερικής Λειτουργίας της Αρχής Διασφάλισης του 
Απορρήτου των Επικοινωνιών (ΑΔΑΕ)», (ΦΕΚ Β' 1642). 

δ) Του άρθρου 4 παρ. 2Γτου ν. 3051/2002 «Συνταγματι¬ 
κές κατοχυρωμένες ανεξάρτητες αρχές, τροποποίηση 
και συμπλήρωση του συστήματος προσλήψεων στο Δη¬ 
μόσιο Τομέα και συναφείς ρυθμίσεις» (ΦΕΚ Α' 220). 

ε) Του ν. 3205/2003, «Μισθολογικές ρυθμίσεις λειτουρ¬ 
γών και υπαλλήλωντου Δημοσίου, ΝΠΔΔ και ΟΤΑ, μονίμων 
στελεχών των Ενόπλων Δυνάμεων και αντιστοίχων της Ελ¬ 
ληνικής Αστυνομίας, του Πυροσβεστικού και Λιμενικού Σώ¬ 
ματος και άλλες συναφείς διατάξεις» (ΦΕΚ Α' 297). 

στ) Του ν.δ. 3026/1954 «Περί του Κώδικα Δικηγόρων» 
(ΦΕΚ Α' 235), όπως έχει τροποποιηθεί και ισχύει. 

ζ) Του άρθρου 29 Ατού ν. 1558/1985 «Κυβέρνηση και Κυ¬ 
βερνητικά όργανα» (ΦΕΚ Α' 137), όπως προστέθηκε με το 
άρθρο 27 του ν. 2081/1992 (ΦΕΚ Α' 154) και συμπληρώθη¬ 
κε με το άρθρο 1 παρ. 2α του ν. 2469/1997 (ΦΕΚΑ'38). 

2. Την από 23.12.2004 Προκήρυξη της Αρχής Διασφάλι¬ 
σης του Απορρήτου των Επικοινωνιών για την πλήρωση της 
θέσης Νομικού Συμβούλου με Σύμβαση Έμμισθης Εντολής. 

3. Την υπ’ αριθμ. 14650/ΔΙΟΕ85/17.3.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών για τον καθορισμό αρμοδιοτήτων των Υφυπουρ¬ 
γών Οικονομίας και Οικονομικών (ΦΕΚΔ' 519/17.3.2004). 

4. Την ανάγκη πρόσληψης στην ΑΔΑΕ του νομικού συμ¬ 
βούλου με αυξημένα τυπικά και ουσιαστικά προσόντα. 

5. Το γεγονός ότι από τις διατάξεις της παρούσης προ- 
καλείται δαπάνη περίπου είκοσι χιλιάδες (20.000) ευρώ 
για το έτος 2005 και ετησίως δαπάνη ύψους πενήντα μία 
χιλιάδες (51.000) ευρώ, η οποία έχει προβλεφθεί στους 
ΚΑΕ 0211 κ.λπ. και βαρύνει τον αντίστοιχο προϋπολογι¬ 
σμό της Αρχής Διασφάλισης Απορρήτου των Επικοινω¬ 
νιών (ΑΔΑΕ), αποφασίζουμε: 

1. Καθορίζουμε τις μηνιαίες αποδοχές του προβλεπομέ- 
νου από τις διατάξεις του άρθρου 8 παρ. 5δ του 
ν. 3115/2003 νομικού συμβούλου που υπηρετεί στην ΑΔΑΕ 
με σχέση έμμισθης εντολής, σύμφωνα με τις εκάστοτε ανα¬ 
προσαρμοζόμενες αποδοχές Παρέδρου του Νομικού Συμ¬ 
βουλίου του Κράτους (Ν.Σ.Κ.), με προϋπηρεσία δεκαεννέα 
ετών, αναλόγως των ετών δικηγορίας του, κατά τις διατά¬ 
ξεις των άρθρων 32 παρ. 1 δ και 33 περ. Α παρ. 1,2,3δ, 4,5 
και περ. Β και Γ του ν.3205/2003, όπως εκάστοτε ισχύουν. 

2. Στον ανωτέρω θα καταβάλλονται: 

I. 10% επί του βασικού μισθού ως ασκούντος καθήκοντα 
προϊσταμένου της Νομικής Υπηρεσίας της ΑΔΑΕ. 

II. Κίνητρο απόδοσης. 

III. Οικογενειακής παροχής (έγγαμος με δύο ανήλικα 
παιδιά). 

IV. Μεταπτυχιακών σπουδών (διδακτορικό). 

3. Οι μηνιαίες αποδοχές του θα αναπροσαρμόζονται 
σύμφωνα με τις εκάστοτε ισχύουσες αποδοχές Παρέ- 
δρου του Νομικού Συμβουλίου του Κράτους, με αντίστοι¬ 
χη προϋπηρεσία, αναλόγωςτων ετών δικηγορίας του. 

4. Η ΑΔΑΕ θα καταβάλει τις οφειλόμενες ασφαλιστικές 
εισφορές του Νομικού Συμβούλου στα οικεία Ασφαλιστικά 
Ταμεία κύριας και επικουρικής ασφάλισης των Δικηγό¬ 
ρων, κατά το ποσοστό που τη βαρύνουν. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 1874/Α321 (2) 

Προθεσμίες και διαδικασία χορήγησης στεγαστικής συν¬ 
δρομής για επισκευή, ανακατασκευή και αυτοστέγα¬ 
ση κτισμάτων που επλήγησαν από τις πυρκαγιές της 
5ης Αυγούστου 2000 στην κοινότητα Νέας Πεντέλης 
και 7ης και 8ης Ιουλίου 2004 σε περιοχές της Νομαρ¬ 
χίας Ανατολικής Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την από 28.7.1978 Πράξη Νομοθετικού Περιεχομέ¬ 
νου «Περί αποκαταστάσεως ζημιών έκτων σεισμών 1978 
εις περιοχήν Βορ. Ελλάδος και ρυθμίσεις συναφών θεμά¬ 
των», κ.λπ. όπως τροποποιήθηκε και συμπληρώθηκε με 
τουςν. 867/1979, 1048/1980, 1133/1981 και 1190/1981. 

2. Τις διατάξεις της παρ. 2 του ν. 1283/1982 (ΦΕΚ 
114/Α/17.9.1982) για τις προθεσμίες υποβολής αιτήσεων 
δανειοδότησης των σεισμοπλήκτων κ.λπ. σύμφωνα με τις 
οποίες εξουσιοδοτείται ο Υπουργός Δ.Ε. να ορίζει προθε¬ 
σμία για την υποβολή ή συμπλήρωση δικαιολογητικών, 
των εμπρόθεσμων αιτήσεων, για τη χορήγηση στεγαστι- 
κής συνδρομής προς αποκατάσταση των ζημιών από 
τους σεισμούς, πέραν της οποίας οι δικαιούχοι χάνουν το 
δικαίωμα δανειοδότησης. 

3. Την υπ’ αριθμ. οικ/1061/Α345/5.2.2002 (Ορθή επανά¬ 
ληψη 27.2.2002) απόφαση Υφυπουργού Περιβάλλοντος, 
Χωροταξίας και Δημοσίων Έργων για την προθεσμία 
υποβολής ενστάσεων κατά πράξεων των Τομέων και Γρα¬ 
φείων Αποκατάστασης Σεισμοπαθών, πλημμυροπαθών 
κλπ και αιτήσεων για επανεξέταση κτιρίων. 

4. Το π.δ. 69/1988 «περί οργανισμού της ΓΓΔΕ του Υπουρ¬ 
γείου Περιβάλλοντος, Χωροταξίας και Δημοσίων Έργων». 

5. Την υπ' αριθμ. Δ16α/04/773/29.11.1990 Κοινή Από¬ 
φαση Υπουργού Προεδρίας Κυβερνήσεως και Αν. Υπουρ¬ 
γού ΠΕΧΩΔΕ., «περί εξαιρέσεως διοικητικών πράξεων ή 
εγγράφων από τον κανόνα των τριών υπογραφών». 


6. Το προεδρικό διάταγμα 121/2004 (ΦΕΚ 84/Α/ 

10.3.2004) για τον διορισμό των Υπουργών και Υφυπουρ¬ 
γών. 

7. Την υπ’ αριθμ. 6338/Α32/16.12.2004 (ΦΕΚ 1930/Β/ 

27.12.2004) κοινή απόφαση του Υπουργού Οικονομίας 
και Οικονομικών και των Υφυπουργών Οικονομίας και Οι¬ 
κονομικών και Περιβάλλοντος, Χωροταξίας και Δημοσίων 
Έργων με θέμα την οριοθέτηση περιοχής και τις πιστωτι¬ 
κές διευκολύνσεις για την αποκατάσταση των ζημιών από 
τις πυρκαγιές της 7ης και 8ης Ιουλίου 2004 σε περιοχές 
της Νομαρχίας Ανατολικής Αττικής. 

8. Την υπ’ αριθμ. 8666/Α32/0131Π00Α/3.2.2004 κοινή 
απόφαση (ΦΕΚ 224/Β/6.2.2004) του Υπουργού Οικονο¬ 
μίας και Οικονομικών και των Υφυπουργών Οικονομίας 
και Οικονομικών και Περιβάλλοντος, Χωροταξίας και Δη¬ 
μοσίων Έργων με θέμα την οριοθέτηση περιοχής και τις 
πιστωτικές διευκολύνσεις για την αποκατάσταση των ζη¬ 
μιών από την πυρκαγιά της 5ης Αυγούστου 2000 σε πε¬ 
ριοχές στην Κοινότητα Νέας Πεντέλης. 

9. Το υπ’ αριθμ. Οικ. 1124/2005 έγγραφο του ΤΑΣ 
ΑΧΑΡΝΩΝ, αποφασίζουμε: 

Α. ΠΡΟΘΕΣΜΙΕΣ 

1. Το πόρισμα με το χαρακτηρισμό του χτίσματος θα πα- 
ραλαμβάνεται αυτοπροσώπως αφού προηγουμένως ενη¬ 
μερωθούν οι ενδιαφερόμενοι τηλεφωνικά. Τα πορίσματα 
που τυχόν δενπαραληφθούν μετά την πάροδο ενός μηνός 
θα αποστέλλονταιταχυδρομικώς με απόδειξη παραλαβής. 

2. Σε περίπτωση, που οι ενδιαφερόμενοι επιθυμούν τη 
χορήγηση στεγαστικής συνδρομής για την επισκευή του 
χτίσματος χωρίς την έκδοση πορίσματος χαρακτηρισμού 
του, θα πρέπει να υποβάλλουν μέχρι την 27.12.2005 πλή¬ 
ρη φάκελο μελέτης επισκευής με τα δικαιολογητικά που 
ορίζονται στο επισυναπτόμενο έντυπο. 

3. Από την ημερομηνία έκδοσης του σχετικού πορίσμα¬ 
τος ο ενδιαφερόμενος υποχρεούται να καταθέσει: 

α) Πλήρη φάκελο μελέτης επισκευής στον ΤΑΣ ΑΧΑΡ¬ 
ΝΩΝ εντός ενός (1) έτους, εφόσον πρόκειται για επισκευ- 
άσιμο χτίσμα. 

β) Αίτηση με τα απαιτούμενα δικαιολογητικά καθώς και 
αποδείξεις κοινωφελών οργανισμών, στον ΤΑΣ ΑΧΑΡΝΩΝ 
για χορήγηση Βεβαίωσης Καθορισμού Στεγαστικής Συν¬ 
δρομής για Ανακατασκευή ή Αυτοστέγαση εντός έξι (6) 
μηνών, εφόσον πρόκειται για ανακατασκευή χτίσματος. 

γ) Σε περίπτωση που οι ενδιαφερόμενοι δεν προσκομί¬ 
σουν εντός των ανωτέρω προθεσμιών πλήρη φάκελο για 
τη χορήγηση Στεγαστικής Συνδρομής οι αιτήσεις θα τί- 
θονται στο Αρχείο με ευθύνη του Προϊσταμένου του ΤΑΣ 
ΑΧΑΡΝΩΝ. 

Β. ΔΙΑΔΙΚΑΣΙΑ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
I. ΑΝΑΚΑΤΑΣΚΕΥΕΣ 

Η στεγαστική συνδρομή για ανακατασκευή χορηγείται 
σε τρία στάδια ως ακολούθως: 

Ιο στάδιο: 

Ο δικαιούχος πρέπει να υποβάλλει εμπρόθεσμα στον 
ΤΑΣ ΑΧΑΡΝΩΝ τα ακόλουθα δικαιολογητικά: 
α) Αίτηση 

β) Πιστοποιητικό ιδιοκτησίας (εις διπλούν) 
γ) Τοπογραφικό ή οδοιπορικό σκαρίφημα 
δ) Υπεύθυνες δηλώσεις (εις διπλούν) 
ε) Πόρισμα αυτοψίας πυρόπληκτου χτίσματος. 

Μετά το έλεγχο των δικαιολογητικών εκδίδεται από τον 
ΤΑΣ ΑΧΑΡΝΩΝ Βεβαίωση Καθορισμού Στεγαστικής Συν¬ 
δρομής για Ανακατασκευή. Στην υπόψη βεβαίωση καθορί¬ 
ζεται το ύψοςτης στεγαστικής συνδρομής (το ποσό του άτο- 

κου δανείου και της δωρεάν κρατικής αρωγής) σύμφωνα με 
το εμβαδόντου πληγέντος κτίσματος και τη χρήση αυτού. 

Με την Βεβαίωση Καθορισμού Στεγαστικής Συνδρομής 
για Ανακατασκευή ο ενδιαφερόμενος απευθύνεται σε 
ιδιώτη Μηχανικό προκειμένου να υποβάλλει στην αρμό¬ 
δια Πολεοδομία μελέτη ανέγερσης νέου κτίσματος. Η 
υπόψη μελέτη πρέπει να κατατεθεί στις αρμόδιες Πολεο- 
δομικές Υπηρεσίες εντός ενός έτους από τη χορήγηση 
της σχετικής βεβαίωσης προκειμένου να μην χάσει ο εν¬ 
διαφερόμενος το δικαίωμα δανειοδότησης. 

2ο στάδιο: 

Μετά την έκδοση της οικοδομικής αδείας της νέας κα¬ 
τοικίας ο ενδιαφερόμενος υποχρεούται να υποβάλλει 
στον ΤΑΣ ΑΧΑΡΝΩΝ τα ακόλουθα δικαιολογητικά: 
α) Αίτηση 

β) Θεωρημένο αντίγραφο της νέας οικοδομικής αδείας 
γ) Μία σειρά εγκεκριμένων σχεδίων (αρχιτεκτονικών και 
στατικών) 

Σε περίπτωση που ο δικαιούχος χτίζει σε άλλη θέση 
πρέπει να προσκομίσει τίτλους ιδιοκτησίας και πιστοποι¬ 
ητικό μεταγραφής του νέου οικοπέδου (εις διπλούν). 

Μετά τον έλεγχο των υποβαλλομένων δικαιολογητικών 
και αφού διαπιστωθεί η κατεδάφιση του πληγέντος κτί¬ 
σματος χορηγείται από τον ΤΑΣ ΑΧΑΡΝΩΝ Έγκριση Στε- 
γαστικής Συνδρομής για Ανακατασκευή. 

Η Έγκριση αυτή κοινοποιείται στην Τράπεζα, που επιλέ¬ 
γει ο ενδιαφερόμενος και με την οποία συνάπτει την δα¬ 
νειστική σύμβαση, προκειμένου νατού χορηγηθεί από μεν 
την Τ ράπεζα, το 14 του αναλογούντος δανείου από δε τον 
ΤΑΣ ΑΧΑΡΝΩΝ το σύνολο της δωρεάν κρατικής αρωγής. 
3ο στάδιο: 

Μετά την περαίωση των εργασιών που αναγράφονται 
στηνπαρ. 11/ατου κεφ. 2 της ΥΑΣ 6338/Α32/16.12.2004 και 
8666/Α32/0131Π00Α/3.2.2004 (ΦΕΚ224/Β/6.2.2004) και σε 
χρονικό διάστημα όχι μεγαλύτερο των τεσσάρων (4) ετών 
από την χορήγηση της α' δόσης της Στεγαστικής Συνδρο¬ 
μής υποβάλλονται στον ΤΑΣ ΑΧΑΡΝΩΝ απότο δικαιούχο τα 
ακόλουθα δικαιολογητικά: 
α) Αίτηση 

β) Τεχνική Έκθεση του ιδιώτη Μηχανικού όπου θα ανα¬ 
γράφονται οι εργασίες που έχουν εκτελεστεί και το πο¬ 
σοστό που αντιπροσωπεύουν στο σύνολο εργασιών, 
γ) Φωτογραφίες όψεων του νέου κτίσματος 
Μετά τον έλεγχο των υποβαλλομένων δικαιολογητικών 
οι μηχανικοί του ΤΑΣ ΑΧΑΡΝΩΝ διενεργούν αυτοψία για 
τη διαπίστωση της εκτέλεσης των απαιτουμένων εργα¬ 
σιών προκειμένου να χορηγηθεί βεβαίωση προόδου ερ¬ 
γασιών. Η βεβαίωση αυτή κοινοποιείται στη Τράπεζα, με 
την οποία έχει συνάψει ο δικαιούχος δανειστική σύμβαση, 
για να του χορηγηθεί και το υπόλοιπο 14 του δανείου. 

Μετά το πέρας των εργασιών της νέας οικοδομής και 
προκειμένου να χορηγηθεί βεβαίωση περαίωσης εργα¬ 
σιών ανακατασκευής ο δικαιούχος υποβάλλει στον ΤΑΣ 
ΑΧΑΡΝΩΝ τα ακόλουθα δικαιολογητικά: 
α) Αίτηση 

β) Φωτογραφίες όψεων του νέου κτίσματος 
Μετά το έλεγχο των δικαιολογητικών και αφού διενερ- 
γηθεί αυτοψία στο ακίνητο για τη διαπίστωση της περαίω¬ 
σης των εργασιών ο ΤΑΣ ΑΧΑΡΝΩΝ χορηγεί τη σχετική βε¬ 
βαίωση. 

II. ΑΥΤΟΣΤΕΓΑΣΕΙΣ 

Η στεγαστική συνδρομή για αυτοστέγαση χορηγείται 
σε δύο στάδια ως ακολούθως: 

Ιο στάδιο: 


Ο δικαιούχος πρέπει να υποβάλλει εμπρόθεσμα στον 
ΤΑΣ ΑΧΑΡΝΩΝ τα ακόλουθα δικαιολογητικά: 
α) Αίτηση 

β) Πιστοποιητικό ιδιοκτησίας (εις διπλούν) 
γ) Τοπογραφικό ή οδοιπορικό σκαρίφημα 
δ) Υπεύθυνες δηλώσεις (εις διπλούν) 
ε) Πόρισμα αυτοψίας πυρόπληκτου κτίσματος 
Μετά τον έλεγχο των δικαιολογητικών εκδίδεται από τον 
ΤΑΣ ΑΧΑΡΝΩΝ Βεβαίωση Καθορισμού Στεγαστικής Συν¬ 
δρομής για Αυτοστέγαση. Στην υπόψη βεβαίωση καθορίζε¬ 
ται το ύψος της στεγαστικής συνδρομής (το ποσό του ατό¬ 
κου δανείου και της δωρεάν κρατικής αρωγής) σύμφωνα με 
το εμβαδόντου πληγέντος κτίσματος και τη χρήση αυτού. 
2ο στάδιο: 

Σε χρονικό διάστημα όχι μεγαλύτερο των δεκαοκτώ (18) 
μηνών, από την έκδοση της Βεβαίωσης Καθορισμού Στε- 
γαστικής Συνδρομής για Αυτοστέγαση, ο δικαιούχος πρέ¬ 
πει να υποβάλλει στον ΤΑΣ ΑΧΑΡΝΩΝ τα ακόλουθα: 
α) Αίτηση 

β) Οριστικό συμβόλαιο ή Προσύμφωνο αγοράς νέας 
κατοικίας (εις διπλούν). 

γ) Στην περίπτωση προσκόμισης προσυμφώνου ισχύ¬ 
ουν όσα αναγράφονται στην παράγραφο Ι\/γ του κεφ. 2 
της ΥΑΣ 6338/Α32/16.12.2004 και 8666/Α32/0131Π00Α/ 
3.2.2004 (ΦΕΚ 224/Β/6.2.2004) κοινή υπουργική απόφα¬ 
ση στην οποία καθορίζονται οι πιστωτικές διευκολύνσεις. 

δ) Οικοδομική άδεια νέας κατοικίας. Στις περιπτώσεις που 
το κτίριο στο οποίο πραγματοποιείται η αυτοστέγαση δεν 
έχει οικοδομική άδεια (οικισμοί προϋφιστάμενοι του 1923, 
κτίριαπροτου 1955) η στατική επάρκειατου κτιρίου θαπρέ- 
πει να βεβαιώνεται από δύο ιδιώτες Πολιτικούς Μηχανι¬ 
κούς. 

ε) Τοπογραφικό διάγραμμα. 

στ) Σχέδια της αγοραζόμενης κατοικίας (κατόψεις, ξυ- 
λότυποι) 

Μετά το έλεγχο των υποβαλλομένων δικαιολογητικών 
και αφού διαπιστωθεί η κατεδάφιση του πληγέντος ακι¬ 
νήτου χορηγείται από τον ΤΑΣ ΑΧΑΡΝΩΝ, Έγκριση Δα¬ 
νείου Αυτοστέγασης και καταβάλλεται στον δικαιούχο η 
Στεγαστική Συνδρομή εφάπαξ. 

III. ΕΠΙΣΚΕΥΕΣ 

Η στεγαστική συνδρομή για επισκευή χορηγείται σε 
δύο (2) στάδια ως ακολούθως: 

Ιο στάδιο: 

Ο δικαιούχος υποχρεούται να υποβάλλει τα δικαιολο- 
γητικά που ορίζονται στο επισυναπτόμενο έντυπο στις 
προθεσμίες που έχουν ήδη οριστεί. 

Αφού ελεγχθούν τα δικαιολογητικά και μετά από αυτο¬ 
ψία Μηχανικού της Υπηρεσίας, παρουσία του μελετητή 
μηχανικού, εγκρίνεται η μελέτη επισκευής και εκδίδεται 
άδεια επισκευής σεισμόπληκτου κτιρίου. Στην υπόψη 
άδεια καθορίζεται το σύνολο της στεγαστικής συνδρο¬ 
μής (άτοκο δάνειο και δωρεάν κρατική αρωγή). Με την χο- 
ρηγηθείσα άδεια ο ενδιαφερόμενος συνάπτει δανειστική 
σύμβαση με την Τ ράπεζα της επιλογής του και του χορη¬ 
γείται το 14 του αναλογούντος δανείου και το σύνολο της 
δωρεάν κρατικής αρωγής. 

2ο στάδιο: 

Μετά την εκτέλεση των εργασιών που καλύπτουν το 
80% του χορηγηθέντος ποσού ο δικαιούχος υποβάλλει 
στον ΤΑΣ ΑΧΑΡΝΩΝ: 
α) Αίτηση 

β) Παραστατικά στοιχεία κατάθεσης αμοιβών Μηχανι¬ 
κού για μελέτη και επίβλεψη των εργασιών επισκευής, 
γ) Υπεύθυνη δήλωση του ιδιώτη Μηχανικού ότι έχουν 

εκτελεσθεί εργασίες προϋπολογισμού αντίστοιχου με το 
80% του χορηγηθέντος ποσού. 

Μετά το έλεγχο των δικαιολογητικών και τη διαπίστωση 
εκτέλεσης των εργασιών επισκευής χορηγείται, από τον 
ΤΑΣ ΑΧΑΡΝΩΝ Βεβαίωση Προόδου Εργασιών Επισκευής 
που κοινοποιείται στην Τράπεζα με την οποία έχει συνά¬ 
ψει ο δικαιούχος δανειστική σύμβαση, προκειμένου να 
του χορηγηθεί και το υπόλοιπο του ποσού του δανείου. 

Μετά το πέρας των εργασιών επισκευής του κτιρίου και 
σε χρονικό διάστημα όχι μεγαλύτερο των τεσσάρων (4) 
ετών από την έκδοση της άδειας επισκευής και προκειμέ¬ 
νου να χορηγηθεί βεβαίωση περαίωσης εργασιών επι¬ 
σκευής πρέπει να υποβληθεί αίτηση στον ΤΑΣ ΑΧΑΡΝΩΝ 
και αφού διενεργηθεί αυτοψία στο ακίνητο για τη διαπί¬ 
στωση της περαίωσης των εργασιών, το ΤΑΣ ΑΧΑΡΝΩΝ 
χορηγεί τη σχετική βεβαίωση. 

Γ. ΛΟΙΠΑ ΘΕΜΑΤΑ 

1. Εγκρίνουμε όπως, σε περίπτωση καθυστέρησης υπο¬ 
βολής δικαιολογητικών για έκδοση «Έγκρισης Δανείου 
Ανακατασκευής ή Αυτοστέγασης», οφειλομένη σε λό¬ 
γους ανεξάρτητους της θέλησης του ενδιαφερομένου 
(π.χ. διαφορές με δικαστική αρχή, Δημόσιο ή Δήμο, έκδο¬ 
ση απόφασης για μεταφερόμενους οικισμούς κ.λπ.), θα 
εκδοθεί σχετική απόφαση από τον ΤΑΣ ΑΧΑΡΝΩΝ για τη 
δυνατότητα λήψης της β' δόσης μετά τις προθεσμίες που 
έχουν ταχθεί με την παρούσα απόφαση. 

2. Εγκρίνουμε όπως ενστάσεις κατά πράξεων του ΤΑΣ 
ΑΧΑΡΝΩΝ για επανεξέταση κτιρίων, γίνονται δεκτές από 
την Υπηρεσία, εφόσον υποβάλλονται εντός τριών (3) μη¬ 
νών από την έγγραφη γνωστοποίηση και με απόδειξη πα¬ 
ραλαβής της σχετικής απόφασης στον ενδιαφερόμενο. 
Τα πορίσματα των ενστάσεων για χαρακτηρισμό, χρήση 
και διαστάσεις κτισμάτων θεωρούνται τελεσίδικα και δεν 
επιδέχονται άλλη ένσταση. 

3. Η ισχύς των αδειών επισκευής καθορίζεται σε τέσσε¬ 
ρα (4) χρόνια. Μετά το πέρας των τεσσάρων (4) ετών, δεν 
είναι δυνατή η περαιτέρω παράτασή της και η Υπηρεσία 
υποχρεούνται να περιορίσει το δάνειο στο εκταμιευθέν 
ποσόν εφόσον αυτό έχει χρησιμοποιηθεί και να ανακαλέ¬ 
σει τη δωρεάν κρατική αρωγή που αντιστοιχεί στο ποσό 
του δανείου που δεν έχει χρησιμοποιηθεί. Στη συνέχεια ο 
φάκελος τίθεται στο αρχείο. Απαραίτητη προϋπόθεση εί¬ 


ναι να έχουν ολοκληρωθεί οι εργασίες επισκευής έστω και 
δι ιδίων πόρων. Σε διαφορετική περίπτωση, ο δικαιούχος 
υφίσταται τις κυρώσεις που προβλέπονται στις ΥΑΣ 
6338/Α32/16.12.2004 και 8666/Α32/0131 Π00Α/3.2.2004 
(ΦΕΚ224/Β/6.2.2004) κοινή υπουργική απόφαση καθορι¬ 
σμού πιστωτικών διευκολύνσεων για την επιστροφή των 
δανείων. 

4. Εγκρίνουμε όπως, σε περίπτωση καθυστέρησης των 
εργασιών επισκευής σε διατηρητέα κτίρια οφειλόμενη σε 
λόγους ανεξάρτητους της θέλησης του ενδιαφερομένου 
(π.χ. διαφορές με την αρχαιολογία, Υπουργείο Πολιτι¬ 
σμού κλπ.), η οποία θα βεβαιώνεται με την προσκόμιση 
του σχετικού εγγράφου, η άδεια επισκευής του διατηρη¬ 
τέου κτίσματος να ισχύει για 4 χρόνια από την οριστική 
άρση του κωλύματος που θα αποδεικνύεται με την προ¬ 
σκόμιση σχετικής βεβαίωσης από την αρμόδια Υπηρεσία. 
Ο δικαιούχος θα υποβάλλει αίτηση μετά απαιτούμενα δι- 
καιολογητικά στον ΤΑΣ ΑΧΑΡΝΩΝ προκειμένου να του 
χορηγηθεί η σχετική παράταση. 

5. Στις περιπτώσεις μεταφοράς του δανείου σε άλλη 
πληγείσα περιοχή ή θέση η «Έγκριση Δανείου Ανακατα¬ 
σκευής ή Αυτοστέγασης» θα χορηγείται μετά τη διαπί¬ 
στωση της κατεδάφισης του παλαιού κτίσματος. 

6. Στις περιπτώσεις κτισμάτων δομημένων από ευτελή 
υλικά ή ασύμφορων επισκευής η κατεδάφιση του πληγέ- 
ντος ακινήτου θα πραγματοποιείται σε χρονικό διάστημα 
όχι μεγαλύτερο των τεσσάρων (4) ετών από την χορήγη¬ 
ση της α’ δόσης. Εφόσον εκκρεμεί η χορήγηση της τε¬ 
λευταίας δόσης του δανείου, επειδή οι ενδιαφερόμενοι 
δεν επιθυμούν την κατεδάφιση του πληγέντος κτίσματος 
τους, το ΤΑΣ ΑΧΑΡΝΩΝ θα πρέπει να γνωστοποιήσει εγ- 
γράφως και με απόδειξη παραλαβής, στους ενδιαφερο¬ 
μένους την υποχρέωση ανάληψης του υπολοίπου ποσού 
εντός έξι (6) μηνών, γιατί διαφορετικά θα τους ανακληθεί 
το δάνειο και η δωρεάν κρατική αρωγή με τις προβλεπό- 
μενες κυρώσεις. 

Σε κάθε περίπτωση πριν από την χορήγηση της τελευ¬ 
ταίας δόσης του δανείου απαιτείται η κατεδάφιση του 
πληγέντος κτίσματος. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

1. Αίτηση ιδιοκτήτη ή ειδικού διαχειριστή. 

2. Πόρισμα που εκδόθηκε από την Υπηρεσία για τον χαρακτηρισμό του κτίσματος-Έκθεση αυτοψίας 
(εφόσον υπάρχει). 

3. Στέλεχος της οικοδομικής αδείας (εφόσον υπάρχει) 

4. Κατόψεις ορόφων (εις διπλούν). 

5. Τομή (εις διπλούν) 

6. Τοπογραφικό διάγραμμα ή οδοιπορικό σκαρίφημα .(εις διπλούν) 

7. Κάτοψη θεμελίωσης (εις διπλούν), εφόσον απαιτείται 

8. Σχέδια ξυλοτύπων (εις διπλούν), εφόσον απαιτούνται 

9. Τεχνική Έκθεση (εις διπλούν) 

10. Τεχνική περιγραφή - Προϋπολογισμός (εις διπλούν) 

11. Στατικός υπολογισμός (αντισεισμικός), εφόσον απαιτείται. 

12. Φωτογραφίες βλαβέντων στοιχείων υπογεγραμμένες από τον ιδιώτη μηχανικό και ιδιοκτήτη. 

13. Σχέδια επεμβάσεων(αρχιτ/κά ή στατικά κατά περίπτωση) 

14. Δήλωση ανάθεσης-ανάληψης μελέτης και επίβλεψης 

15. Δήλωση για τον χαρακτήρα (τοπικό ή γενικό) των ζημιών. 

16. Δήλωση αντισεισμικότητας και τήρησης συντελεστή σεισμικής επιβάρυνσης (εφόσον απαιτείται) 

17. Βεβαίωση από το Δασαρχείο ότι το πληγέν ακίνητο δεν βρισκόταν σε δασική ή Δημόσια έκταση. 

18. Έντυπο αδείας επισκευής 

19. Καθορισμός αμοιβής Μηχανικού (εις διπλούν) 

20. Συμβόλαιο ιδιοκτησίας, εις διπλούν, νόμιμα επικυρωμένο, συνοδευόμενο από οδοιπορικό σκαρίφημα ή 
τοπογραφικό διάγραμμα, ή δηλώσεις του Ν. 1599/86 του ιδιοκτήτη/των και δύο μαρτύρων, εις 
διπλούν, (σε περίπτωση που δεν υπάρχουν τίτλοι, οικισμοί προ του 1923). Στην περίπτωση αυτή ο 
ενδιαφερόμενος υποχρεούται να προσκομίσει αντίγραφο μερίδας από το υποθηκοφυλάκειο 

21. Πιστοποιητικό ιδιοκτησίας και τελευταίας μεταγραφής (εις διπλούν) από το υποθηκοφυλάκειο 

22. Υπεύθυνη δήλωση Ν. 1599/86, (εις διπλούν) με το παρακάτω κείμενο (ξεχωριστά για κάθε ιδιοκτήτη): 
α)Δεν έχω πάρει άλλο άτοκο δάνειο από άλλο φορέα για το ίδιο ακίνητο λόγω των βλαβών που υπέστη από 

την πυρκαγιά της . στο Δήμο . του Νομού . ούτε εγώ ούτε οι προκάτοχοι μου. 

β)Δεν έχω πάρει δωρεάν κρατική αρωγή για άλλο ακίνητο ιδιοκτησίας μου που επλήγη από την πυρκαγιά 

της . 

γ)Θα διατηρήσω την κυριότητα του προς δανειοδότηση ακινήτου μου μέχρι την ημερομηνία υπογραφής της 
δανειστικής σύμβασης. 

δ) Τα στοιχεία του κατόχου του ακινήτου την ημέρα της πυρκαγιάς ήταν . 

ε) Επιθυμώ/ Δεν επιθυμώ, η δωρεάν κρατική αρωγή να μου δοθεί για το κτίριο μου που κρίθηκε 
επισκευάσιμο από το . πόρισμα επιτροπής και βρίσκεται . 

23. Υπεύθυνη δήλωση Ν. 1599/86 του ιδιοκτήτη ή του Ειδ. Διαχειριστή, , (εις διπλούν) ότι έχει λάβει γνώση 
της τεχνικής έκθεσης όσον αφορά τον επιδιωκόμενο βαθμό επισκευής/ενίσχυσης του κτιρίου και ότι την 
αποδέχεται. 

24. Στην περίπτωση που το ακίνητο έχει μεταβιβαστεί μετά την πυρκαγιά Υπεύθυνη δήλωση του Ν. 1599/86 
του ιδιοκτήτη του ακινήτου την ημέρα της πυρκαγιάς, με το παρακάτω κείμενο εις διπλούν: 

α)Δεν έχω πάρει Σ.Σ. για το ακίνητο που έχω μεταβιβάσει. 

β) Δεν έχω πάρει δωρεάν κρατική αρωγή για άλλο ακίνητο ιδιοκτησίας μου λόγω της πυρκαγιάς της 
. στο . 

25. Για κτίρια με διηρημένη ιδιοκτησία απαιτείται επιπλέον (εις διπλούν): 

α)Πρακτικό Γενικής Συνέλευσης για ορισμό Ειδικού Διαχειριστή. 

β)Υπεύθυνη δήλωση του Ν. 1599/86 του Ειδικού Διαχειριστή, με το παρακάτω κείμενο: 

Βάσει του από . πρακτικού της Γενικής Συνέλευσης των συνιδιοκτητών για το 

κτίσμα επί της οδού . αρ . Δήμου . 

αποδέχομαι τον ορισμό μου σαν Ειδικού Διαχειριστή με τις υποχρεώσεις και τις αρμοδιότητες που 
αναφέρονται στο Ν. 867/79. 

γ)Υπεύθυνη δήλωση του Ν. 1599/86 του/των ιδιοκτήτη/των, με το παρακάτω κείμενο πέραν των άλλων: 

Ορίζω ειδικό διαχειριστή σύμφωνα με το πρακτικό της από . Γενικής 

Συνέλευσης των συνιδιοκτητών για την πολυκατοικία επί της οδού 

. αρ . Δήμου . τον κ. 

. του . ο οποίος θα ενεργεί κάθε πράξη και θα 

υπογράφει κάθε δικαιοπραξία για την σύναψη δανειστικής σύμβασης, εγγραφή υποθήκης και 
διαχείρισης του δανείου και την εκτέλεση των εργασιών για την αποκατάσταση των ζημιών της 

ιδιοκτησίας μου από την πυρκαγιά της . καθώς και των φερόντων και κοινοκτήτων 

στοιχείων της πολυκατοικίας σύμφωνα με το Ν. 867/79. 

* Η υπεύθυνη δήλωση αυτή γίνεται από τους ιδιοκτήτες που συμμετείχαν ατη Γ.Σ. και συμφώνησαν 
στον ορισμό του ειδ. Διαχειριστή, 
δ)Πίνακα ποσοστών συνιδιοκτησίας οικοδομής. 

Σημείωση: 

• Κατά την αυτοψία που διενεργεί η Υπηρεσία είναι υποχρεωτική η παρουσία του μελετητή Μηχ/κού. 

• Απαραίτητη η γνωστοποίηση Τράπεζας που θα συναφθεί η δανειστική σύμβαση. 

• Όπου απαιτούνται Υπεύθυνες δηλώσεις,θα προσκομίζονται με βεβαίωση του γνήσιου της υπογραφής 
εφόσον δεν προσέρχεται αυτοπροσώπως στην Υπηρεσία ο ενδιαφερόμενος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Σεπτεμβρίου 2005 

Ο ΥΠΟΥΡΓΟΣ 

Γ. ΣΟΥΦΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.2501 (3) 

Περί καθορισμού και όρων διάθεσης των υγρών αστικών 
λυμάτωντων παραλιακών οικισμών Αγιοκάμπου, Βελί- 
κας και Κ. Σωτηρίτσας του Δήμου Μελιβοίας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1) Την υπ’ αριθμ. Ε1 β/221/1965 Υγειονομική διάταξη 
«περί διάθεσης λυμάτων και βιομηχανικών αποβλήτων» 
(ΦΕΚ 138/Β/24.2.1965), όπως αυτή τροποποιήθηκε με τις 
υπ’ αριθμ. γΐ/ΐ 7831/1971 και Γ4/1305/1974 κοινές Υπουρ¬ 
γικές αποφάσεις. 

2) Την υπ’ αριθμ. 5673/400/1997 κοινή υπουργική από¬ 
φαση «Μέτρα και όροι για την επεξεργασία αστικών λυ¬ 
μάτων». 

3) Την υπ’ αριθμ. 46399/4352/1986 οινή υπουργική από¬ 
φαση «Απαιτούμενη ποιότητατων επιφανειακών νερώνπου 
προορίζονται για: πόσιμα, κολύμβηση, διαβίωση ψαριών σε 
γλυκά νερά και καλλιέργεια και αλιεία οστρακοειδών». 

4) Την από 14.4.2005 αίτηση της ΔΕΥΑ Μελιβοίας. 

5) Το από 1.7.2005 πρακτικό της αρμόδιας γνωμοδοτι- 
κής επιτροπής, αποφασίζουμε: 

1. Καθορισμός αποδέκτη 

Ορίζουμε σαν αποδέκτη των επεξεργασμένων υγρών 
αστικών λυμάτων των παραλιακών οικισμών Αγιοκάμπου, 
Βελίκας και Κ. Σωτηρίτσας του Δήμου Μελιβοίας, την θα¬ 
λάσσια περιοχή νοτιοανατολικά του αλιευτικού καταφυγίου, 
Αγιοκάμπου. 

2. Σημείο εκβολής - τρόπος διάθεσης 

Τα επεξεργασμένα λύματα θα οδηγούνται στον αποδέ¬ 
κτη με κλειστό αγωγό μήκους 2,9 χλμ,.μέχρι το αντλιο¬ 
στάσιο τελικής διάθεσης και από εκεί θα καταλήγουν στο 
φρεάτιο φόρτισης του υποθαλάσσιου αγωγού μέσω κα- 
ταθλιπτικού αγωγού μήκους 3,6 χλμ.περίπου. Τα επεξερ¬ 
γασμένα λύματα θα διοχετεύονται στη παραπάνω στη θα¬ 
λάσσια περιοχή με υποθαλάσσιο κλειστό αγωγό και δια- 
χυτήρα, σε απόσταση 400πι από το βραχίονα και 500πι 
από την ακτή και σε μέσω βάθος 20.Οπι ( 1 9-2 1 γπ), ώστε να 
εξασφαλίζεται η γρήγορη και καλή ανάμιξη των λυμάτων 
με τα νερά του αποδέκτη και να μην δημιουργούνται ση¬ 
πτικές και αντιαισθητικές καταστάσεις. Το σημείο εκβο¬ 
λής των λυμάτων μέσα στη θάλασσα ανεξάρτητα από 
βαθμό καθορισμού και απολύμανσης των λυμάτων να εί¬ 
ναι τουλάχιστον 300 μέτρα από τα όρια περιοχών που 
χρησιμοποιούνται για ψάρεμα εδωδίμων οστρακόδερ¬ 
μων και 200μ από τα όρια περιοχών που χρησιμοποιού¬ 
νται για κολύμβηση. 

Οι αποστάσεις αυτές ασφαλείας να αυξάνονται κάθε φο¬ 
ρά ανάλογα με την ποσότητα και την ποιότητα των λυμά¬ 
των καθώς καιτωντοπικών συνθηκών (θαλάσσια ρεύματα) 
με τρόπο ώστε με οποιεσδήποτε συνθήκες να εξασφαλί¬ 
ζονται τα απαιτούμενα χαρακτηριστικά των θαλάσσιων νε¬ 
ρών που είναι χαρακτηρισμένα ως «νερά κολύμβησης» και 
έχουν τα παρακάτω χαρακτηριστικά: 

Α. Να είναι χωρίς λύματα που δεν θα έχουν υποστεί απο¬ 
τελεσματική επεξεργασία και απολύμανση. 

Β. Να μηνπεριέχουντοξικά ή επιβλαβή γενικά, ελαιώδη, 
χρωματισμένα απόβλητα που μπορούν μεμονωμένα ή σε 
συνδυασμό να κάνουν τα νερά αυτά ακατάλληλα για τις 
προβλεπόμενες χρήσεις. 

Γ. Να μην επιπλέουν ή καθιζάνουν στερεά, ιλύς, έλαια 
προερχόμενα από λύματα ή βιομηχανικά απόβλητα. 


Δ. Το διαλελυμένο 02 να είναι τουλάχιστον 5,0πιρ/Ι. 
Επιπλέον τα διατεθειμένα λύματα μετά τη βιολογική 
επεξεργασία θα έχουν τα παρακάτω χαρακτηριστικά: 


1) Σύνολοκολοβακτηριοειδών/1 ΟΟγπ 

2) Κολοβακτηρίδια/ΙΟΟηΊΐ 

3) Εντερόκοκκοι/1 ΟΟγπΙ 

4) Σαλμο νέλλες/10 00 γπ I 

5) Εντερο'ίοί ΡΡΙΙ/10 λίτρα 

6) Θερμοκρασία 

7) ΡΗ 

8) διαλυμένο οξυγόνο 

9) χρώμα 


500-10.000 

100-500 

100 

0 

0 

έως 28 0. 

(μονάδες) 6,6-8,5. 
τουλάχιστον διτις/Ι. 
όχι ασυνήθιστη μετα¬ 


βολή χρώματος 

10) ορυκτά έλαια εως Ο,Θιτις/Ι, χωρίς ορατή μεμβράνη στην επιφάνεια 
του νερού και χωρίς οσμή. 

11) Φαινόλες (δείκτης φαινόλης) ΙΤ 19 /Ι Ο6Η50Η 

12) Βιοχημικά απαιτούμενο οξυγόνο (ΒΟΘ 5) 


13) Χημικά απαιτούμενο οξυγόνο (ΟΟΘ) 

14) Ολικά αιωρούμενα στερεά, 

15) Ολικό άζωτο(Ν2) 

16) Ολικός φώσφορος (Ρ) 


0,005 έως 0,05 
σε 20 ο 0 χωρίς νιτρο- 
ποίηση έως 25 ππ 9/Ι 
έως 120 010/1 
δε θα υπερβαίνουν τα 
35 πΐ 0 /Ι 

δε θα υπερβαίνει τα 15 
πΐ9/Ι 

Δε θα υπερβαίνει τα 2 
019/1 

3. Υποχρεώσεις της ΔΕΥΑ Μελιβοίας, που διαχειρίζεται 
τα λύματα: 

Καθορίζουμε τις υποχρεώσεις της ΔΕΑΥ Μελιβοίας που 
είναι ο φορέας εκτέλεσης και παρακολούθησης της σω- 
στήςλειτουργίαςτου αποχετευτικού συστήματος των πα¬ 
ραλιακών οικισμώντου Δήμου, ως εξής: 

α) Με ευθύνη και δαπάνη της θα πρέπει: 

• να τοποθετήσει στην επιφάνεια της θάλασσας κατά 
μήκος του αγωγού ανά 30μ. σημαδούρες ανακλαστικού 
χρώματος. 

• να φροντίζει για τον καθαρισμό και συντήρηση του 
αποδέκτη ώστε να εξασφαλίζεται η ομαλή και ανεμπόδι¬ 
στη ροή των αποβλήτων και να αποτρέπεται η στασιμό¬ 
τητά τους προς τον υποβρύχιο αγωγό. 

• να κατασκευάσει κατάλληλο φρεάτιο δειγματολη¬ 
ψίας μετά την εγκατάσταση καθαρισμού των λυμάτων, σε 
χώρο εύκολα επισκέψιμο. 

• να τηρεί βιβλίο παρακολούθησης της ποιότητας των 
διατιθεμένων λυμάτων το οποίο θα τίθεται στην διάθεση 
των αρμόδιων Υπηρεσιών. 

• σε περίπτωση βλάβης των εγκαταστάσεων να ενημε¬ 
ρώνουν άμεσα την Δ/νση Υγιεινής και να προσδιορίζουν 
το απαιτούμενο χρονικό διάστημα για την αποκατάσταση 
της βλάβης. 

β) Εάν για οποιονδήποτε λόγο δεν εξασφαλίζονται οι 
όροι, που τίθενται με την παρούσα, καθώς και κάθε άλλη 
υποχρέωση, που απορρέει από την Ε1 β/221/1965 υγειο¬ 
νομική διάταξη, την υπ’ αριθμ. 5673/400/14.3.1997 κοινή 
υπουργική απόφαση και την υπ’ αριθμ. 46399/4352/1986 
(ΦΕΚ 438 Β/3.7.1986) κοινή υπουργική απόφαση, η ΔΕΥΑ 
Μελιβοίας, υποχρεούται να λάβει όλα τα απαραίτητα μέ¬ 
τρα, που επιβάλλονται για την άρση των αιτιών και συμ¬ 
μόρφωση προς τους όρους που έχουν τεθεί. 

4. άδεια 

1. Με βάση την παρούσα θα χορηγηθεί, με νέα απόφα- 

ση μας η προσωρινή άδεια, αφού εκτελεσθούν τα έργα 
επεξεργασίας και διάθεσης, διάρκειας μέχρι έξι (6) μη¬ 
νών. 

2. Η οριστική άδεια θα χορηγηθεί με απόφασή μας, σύμ¬ 
φωνα με την Ε1 β/221 /1965 υγειονομική διάταξη, αφού λη- 
φθούν υπόψη οι παρατηρήσεις από την διάθεση των λυ¬ 
μάτων, ύστερα από έλεγχο και γνωμάτευση των αρμο¬ 
δίων υπηρεσιών της Ν. Α. Λάρισας, ότι έχουν 
εξασφαλισθεί οι όροι, που τίθενται ως άνω. 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού. 

5.Ισχύς - Δημοσίευση 

Η απόφαση αυτή ισχύει από την υπογραφή της και να 
δημοσιευθεί στην Εφημερίδα της Κυβερνήσεως. 

Λάρισα, 15 Σεπτεμβρίου 2005 
Ο Νομάρχης κ.α.α. 

Ο Αντινομάρχης 
ΝΙΚΟΛΑΟΣ ΚΟΥΤΣΟ ΓΙΑΝΝΗΣ 

-♦- 

Αριθ. 23300 (4) 

Τροποποίηση της συστατικής πράξης της ΔΑΤΕ του 
Δήμου Γόρτυνας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 277 παρ. 3 και 4, 278, 315 
του π.δ. 410/1995(Δ.Κ.Κ.). 

2. Τις διατάξεις του π.δ. 250/1989 «περί μεταβίβασης 
αρμοδιοτήτων του Υπ. Εσωτερικών στους Νομάρχες 
(ΦΕΚ 118/10.5.1989 τ. Α'). 

3. Τις διατάξεις της υπ’ αριθμ. 25027/9.4.1984 απόφα¬ 
σης του Υπουργού Εσωτερικών (ΦΕΚ244/Β/1984). 

4. Την υπ’ αριθμ. 8134/20.5.1999 απόφασή μας, περί σύ¬ 
στασης αμιγούς της Δημοτικής Επιχείρησης στο Δήμο 
Γόρτυνας μετηνεπωνυμία«Δημοτική Αναπτυξιακή Τουρι¬ 
στική Επιχείρηση Γόρτυνας (ΔΑΤΕΓ)» (ΦΕΚ 1293/ 
24.6.1999 τ. Β'), όπως τροποποιήθηκε μεταγενέστερα. 

5. Την υπ’ αριθμ. 6730/12.8.2003 απόφασή μας περί με¬ 
ταβίβασης εξουσίας υπογραφής με εντολή Γ ενικού Γ ραμ- 
ματέα αποφάσεων, εγγραφών και άλλων πράξεων στο 
Γεν. Δ/ντή και στους Προϊσταμένους των Δ/νσεων και 
Τμημάτων. 

6. Την υπ’ αριθμ. 12/2004 απόφαση του Δημοτικού Συμ¬ 
βουλίου Γ όρτυνας με την οποία εγκρίνεται η υπ’ αριθμ. 
1/2005 απόφαση του Δ.Σ. της παραπάνω επιχείρησης για 
την τροποποίηση της συστατικής της πράξης. 

7. Την Οικονομοτεχνική μελέτη που εκπονήθηκε και την 
έκθεση αξιολόγησης της από τη Δ/νση Σχεδιασμού και 
Ανάπτυξης που μας διαβιβάστηκε με το υπ’ αριθμ. 
4071/25.8.2005 έγγραφό της, αποφασίζουμε: 

Τροποποιούμε την υπ’ αριθμ. 8134/20.5.1999 απόφασή 
μας για τη σύσταση δημοτικής επιχείρησης με την επω¬ 
νυμία «Δημοτική Αναπτυξιακή Τουριστική Επιχείρηση 
Γόρτυνας (ΔΑΤΕΓ)» ως προς την παράγραφο (5) αυτής 
που αφορά το Κεφάλαιο της επιχείρησης στο οποίο προ¬ 
στίθεται το εξής: «Το Μετοχικό κεφάλαιο της Επιχείρησης 
θα αυξηθεί κατά 100.000,00 ευρώ». 

Από τις διατάξεις αυτής της απόφασης προκαλείται επί 
πλέον δαπάνη σε βάρος του προϋπολογισμού του Δήμου 


Γ όρτυνας ποσού 40.000,00 ευρώ για το έτος 2005 και για 
το έτος 2006 ποσού 60.000,00 ευρώ. 

Κατά τα λοιπά ισχύει ως έχει η υπ’ αριθμ. 8134/ 
20.5.1999 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 15 Σεπτεμβρίου 2005 

Ο Γ ενικός Γ ραμματέας Περιφέρειας Κρήτησης 
ΣΕΡΑΦΕΙΜ ΤΣΟΚΑΣ 

-♦- 

Αριθ. ΔΥΠ/ΟΙΚ/29386 (5) 

Τροποποίηση απόφασης ωςπροςτα μέλη της Α/θμιας και 
Β/θμιας επιτροπής ελέγχου σταυλισμών και επιχειρή¬ 
σεων επεξεργασίας ζωικών προϊόντων. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

α) Τις διατάξεις του α.ν. 2520/1940. 
β) Τις διατάξεις του άρθρου 15τουν. 1579/1985. 
γ) Το άρθρο 16του ν. 2218 (ΦΕΚ90/τ. Β'/1994). 
δ) Το άρθρο 13 του ν. 2307 (ΦΕΚ113/τ. Α'/1994). 
ε) Την υπ’ αριθμ. Δ.Δ./οικ. 3723/4.2.2005 Απόφαση Νο¬ 
μάρχη «περί ορισμού Αντινομαρχών». 

στ) Την υπ’ αριθμ. Δ.Δ./οικ. 5589/18.2.2005 Απόφαση 
Νομάρχη «περί μεταβίβασης αρμοδιοτήτων στους Πρόε¬ 
δρους των Νομαρχιακών Επιτροπών και παροχής εξου¬ 
σιοδότησης υπογραφής «Με εντολή Νομάρχη». 

ζ) Η υπ’ αριθμ. ΔΥΠ/ΟΙΚ 27358/17.8.2005 Νομαρχιακή 
Απόφαση, αποφασίζουμε: 

Τροποποιούμε την παραπάνω (ζ) σχετική απόφαση ως 
ακολούθως: 

1. Α/βάθμια επιτροπή. 

α. Λίγκας Ιωάννης Ε.Δ.Υ. με βαθμό Α' με αναπληρωτή 
τον Κώτση Αριστοτέλη Ε.Δ.Υ. με βαθμό Δ'. 

β. Καταβάτη Μαρία Κτηνίατρο με βαθμό Α' με αναπλη¬ 
ρωτή τον Κούρκουλο Θεόδωρο Κτηνίατρο με βαθμό Α', 
για τον έλεγχο σταυλισμών και τους Γρηγορόπουλο 
Κων/νο Κτηνίατρο με βαθμό Α' με αναπληρωτή την Λαδο- 
βρέχη Βαρβάρα Κτηνίατρο με βαθμό Α' για τις επιχειρή¬ 
σεις επεξεργασίας ζωικών προϊόντων. 

δ. Τζαφειροπούλου Αικατερίνη Χημικό Μηχανικό, υπάλ¬ 
ληλο Τμ. Περιβάλλοντος με αναπληρωτή τον Καζαντζό- 
γλου Ευθύμιο Κτηνίατρο της ίδιας υπηρεσίας 
Κατά τα άλλα η παραπάνω (ζ) σχετική απόφαση μένει 
ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 6 Σεπτεμβρίου 2005 

Ο Νομάρχης 
Γ. ΜΑΧΕΙΜΑΡΗΣ 
-♦- 

( 6 ) 

Χορήγηση άδειας κυκλοφορίας κτηνιατρικού φαρμακευ¬ 
τικού ιδιοσκευάσματος ΜΙΕΒΕΜΑΧ®. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 52270,52271,52272 & 52273/8.9.2005 
αποφάσεις του ΕΟΦ χορηγήθηκε, βάσει των διατάξεων 

του άρθρου 6 της Κοινής Υπουργικής Απόφασης 310584/ 
1998, άδεια κυκλοφορίας στο κτηνιατρικό φαρμακευτικό 
ιδιοσκεύασμα ΜΙΕΒΕΜΑΧ®. 

Δραστικές ουσίες: ΜΙΙΒΕΜΥΘΙΝ ΟΧΙΜΕ + ΡΒΑΖΙ01ΙΑΝΤΕΙ. 

Μορφές: Δισκία (2,5+25 )γτι 9/ΤΑΒ - (Για μικρόσωμους 

σκύλους και κουτάβια) 

Δισκία (12,5+125)πΐ9/ΤΑΒ (Γ ια σκύλους) 
Δισκία επικαλυμμένα (4+ 10 )ιτι9 /ΤΑΒ (Για μι¬ 
κρόσωμες γάτες και γατάκια) 

Δισκία επικαλυμμένα (16+40 )ππ 9/ΤΑΒ (Για 
γάτες) 

Δικαιούχου προϊόντος: ΝΟνΑΒΤΙΒ Α0, δννίΤΖΕΒΙΑΝΘ 
Υπ. κυκλοφορίας: ΡΒΕΜΙΕΒ 3ΗυΚΙΙΒ06Ι_0υ ΗΕΙ_1_Α3 ΑΕ. 

Η Διευθύντρια ΔΥΕΠ 
Α. ΚΟΥΤΣΟΥΚΗ 


(7) 

Χορήγηση άδειας κυκλοφορίας κτηνιατρικού φαρμακευ¬ 
τικού ιδιοσκευάσματος ΡΒΙΕΕΝΑΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με τις υπ’ αριθμ. 52274,52275,52276,52277 και 52278/ 
8.9.2005 αποφάσειςτου ΕΟΦ χορηγήθηκε, βάσειτων δια¬ 
τάξεων του άρθρου 6 της Κοινής Υπουργικής Απόφασης 
310584/1998, άδεια κυκλοφορίας στο κτηνιατρικό φαρ¬ 
μακευτικό ιδιοσκεύασμα ΡΒΙΕΕΝΑΙ. 

Δραστικές ουσίες: ΕΝΑΕΑΡΒΙΕ ΜΑΕΕΑΤΕ 

Μορφές: Δισκία επικαλυμμένα Ιπιρ/ΤΑΒ, 

2,5πις|/ΤΑΒ, 5πις)/ΤΑΒ, ΙΟιτιρ/ΤΑΒ 
και20πΐ9/ΤΑΒ 

Δικαιούχου προϊόντος: ΟΕ\/Α 3ΑΝΤΕ ΑΝΙΜΑΕ, ΡΒΑΝΟΕ 
Υπ. κυκλοφορίας: ΟΕ\/Α ΕΛΛΑΣ ΕΠΕ 

Η Διευθύντρια ΔΥΕΠ 
Α. ΚΟΥΤΣΟΥΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




